**DOM ZDRAVLJA KARLOVAČKE ŽUPANIJE**

**UPRAVNO VIJEĆE**

**Z A P I S N I K**

**sa 7. sjednice Upravnog vijeća**

**Doma zdravlja Karlovačke županije održane**

**dana 31. ožujka 2025. godine**

**Karlovac, ožujak 2025.**

**DOM ZDRAVLJA KARLOVAČKE ŽUPANIJE**

**KARLOVAC**

**Dr. Vladka Mačeka 48**

**UPRAVNO VIJEĆE**

**Broj: : 12-352/2-25**

**Karlovac, 31. ožujka 2025. godine**

**Z A P I S N I K**

sa **7. sjednice** Upravnog vijeća Doma zdravlja Karlovačke županije održane dana 31. ožujka 2025. godine (ponedjeljak) s početkom u 16.00 sati.

Poziv s materijalima za 7. sjednicu Upravnog vijeća Doma zdravlja Karlovac dostavljen je članovima Upravnog vijeća dana 27. i 28. ožujka 2025. godine putem e-pošte.

NAZOČNI: Marin Požega, mag. oec., predsjednik, Oliver Budimir, mag. ing. sec., član, Zlatko Grčić, dipl. ing. prom., član, Matea Trupković Prandel, dr. med. dent. spec. ortodont., sveuč. mag. dent. med., članica, Domagoj Modrušan, dr. med. dent., član.

NISU NAZOČNI: nema

OSTALI NAZOČNI: Marija Jelkovac, dip. iur. ravnateljica, Andreja Jurković, dipl. iur., voditeljica Odjela za pravno kadrovske i opće poslove

Predsjednik Upravnog vijeća pozdravlja sve nazočne, konstatira kvorum te predlaže sljedeći

D N E V N I R E D

1. Usvajanje Zapisnika sa 5. i 6. sjednice Upravnog vijeća Doma zdravlja Karlovačke županije
2. Usvajanje Izvješća o financijskom poslovanju Doma zdravlja Karlovačke županije za mjesec siječanj i veljaču 2025. godine
3. Usvajanje Izvješća o provedenom unutarnjem nadzoru Doma zdravlja Karlovačke županije za 2024. godinu
4. Usvajanje Izvješća o izvršenju Financijskog plana Doma zdravlja Karlovačke županije za 2024. godinu s obrazloženjem
5. Usvajanje Izvješća o izvršenju Financijskog plana Doma zdravlja Ogulin, Dom zdravlja Duga Resa, Dom zdravlja Ozalj, Dom zdravlja Slunj i Dom zdravlja Vojnić s obrazloženjem, za razdoblje od 1. siječnja do 30. rujna 2024. godine

1. Usvajanje Izvješća o radu Upravnog vijeća Doma zdravlja Karlovačke županije za razdoblje 1.1.2024. do 31.12.2024. godine
2. Donošenje Odluke o davanju suglasnosti za promjenu prostora obavljanja djelatnosti ordinacije dentalne medicine
3. Utvrđivanje potrebe zapošljavanja

1. Donošenje Statuta Doma zdravlja Karlovačke županije
2. Različito.

Predloženi Dnevni red je s pet glasova ZA usvojen.

**Točka 1.**

Zapisnici sa 5. i 6. sjednice Upravnog vijeća Doma zdravlja Karlovačke županije dostavljeni su članovima Upravnog vijeća u prilogu Poziva te su članovi Upravnog vijeća bez primjedbi jednoglasno s pet glasova ZA temeljem čl. 22. Poslovnika o radu Upravnog vijeća donijeli sljedeću

O D L U K U

Članak 1.

Usvajaju se Zapisnik sa 5. sjednice Upravnog vijeća Doma zdravlja Karlovačke županije održane dana 7. veljače 2025. godine i Zapisnik sa 6. sjednice Upravnog vijeća Doma zdravlja Karlovačke županije održane dana 24. veljače 2025. godine.

Članak 2.

Ova Odluka stupa na snagu danom donošenja.

**Točka 2.**

Predsjednik Upravnog vijeća Marin Požega, mag. oec., daje riječ ravnateljici Doma zdravlja Mariji Jelkovac, dipl. iur., koja ukratko prezentira Izvješća o financijskom poslovanju Doma zdravlja Karlovačke županije za mjesec siječanj i veljaču 2025. godine dostavljena članovima u prilogu Poziva za 7. sjednicu Upravnog vijeća.

Ravnateljica ističe da su troškovi za lijekove za veljaču povećani jer se narudžbe provode periodično, a postupci nabave su u tijeku. Također, trošak uredskog materijala je povećan u odnosu na siječanj 2025. godine. Trošak plaća je povećan od 1. veljače 2025. sukladno povećanju osnovice plaća u javnim službama. Ravnateljica ističe da je s osnivačem dogovorena isplata dijela pomoći za plaće za Dom zdravlja koja iznosi 800.000,00 eura.

Predsjednik Upravnog vijeća otvara raspravu, ali kako rasprave nije bilo, Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

 O D L U K U

Članak 1.

Usvajaju se Izvješća o financijskom poslovanju Doma zdravlja Karlovačke županije za mjesec siječanj i veljaču 2025. godine koja se nalaze u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 3.**

Predsjednik Upravnog vijeća daje riječ ravnateljici Doma zdravlja koja ukratko prezentira Izvješća o provedenom unutarnjem nadzoru Doma zdravlja Karlovačke županije za 2024. godinu koja su dostavljena članovima Upravnog vijeća u prilogu Poziva.

Predsjednik Upravnog vijeća otvara raspravu, ali kako rasprave nije bilo Upravno vijeće je na temelju članka 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Usvajaju se Izvješća o provedenom unutarnjem nadzoru Doma zdravlja Karlovačke županije za 2024. godinu koja se nalaze u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 4.**

Predsjednik Upravnog vijeća daje riječ ravnateljici Doma zdravlja koja ukratko prezentira Izvješće o izvršenju Financijskog plana Doma zdravlja Karlovačke županije za razdoblje siječanj do prosinac 2024. godine s obrazloženjem koje je dostavljeno članovima Upravnog vijeća u prilogu Poziva za 7. sjednicu Upravnog vijeća.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije

jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o izvršenju Financijskog plana Doma zdravlja Karlovačke županije za razdoblje siječanj do prosinac 2024. godine s obrazloženjem, koje se nalazi u prilogu ove Odluke i čini njezin sastavni dio.

Članak 2.

Ova Odluka stupa na snagu danom donošenja.

**Točka 5.**

Predsjednik Upravnog vijeća daje riječ ravnateljici Doma zdravlja koja iznosi da je potrebno usvojiti Izvješća o izvršenju Financijskih planova pripojenih domova zdravlja za razdoblje od 1. siječnja do 30. rujna 2024. godine dostavljena u prilogu Poziva.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 84. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije

jednoglasno s pet glasova ZA donijelo sljedeću

O D L U K U

Članak 1.

Usvajaju se Izvješće o izvršenju Financijskog plana Doma zdravlja Ogulin za razdoblje od 1. siječnja do 30. rujna 2024. godine s obrazloženjem, Izvješće o izvršenju Financijskog plana Doma zdravlja Duga Resa za razdoblje od 1. siječnja do 30. rujna 2024. godine s obrazloženjem, Izvješće o izvršenju Financijskog plana Doma zdravlja Ozalj za razdoblje od 1. siječnja do 30. rujna 2024. godine s obrazloženjem, Izvješće o izvršenju Financijskog plana Doma zdravlja Slunj za razdoblje od 1. siječnja do 30. rujna 2024. godine s obrazloženjem i Izvješće o izvršenju Financijskog plana Doma zdravlja Vojnić za razdoblje od 1. siječnja do 30. rujna 2024. godine s obrazloženjem, koja se nalaze u prilogu ove Odluke i čine njezin sastavni dio.

Članak 2.

Ova Odluka stupa na snagu danom donošenja.

**Točka 6.**

Predsjednik Upravnog vijeća daje riječ ravnateljici Doma zdravlja koja iznosi da je sukladno čl. 84. Zakona o zdravstvenoj zaštiti Upravno vijeće dužno podnijeti osnivaču Izvješće o svojem radu za 2024. godinu, prijedlog kojeg je dostavljen članovima u prilogu Poziva.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka 84. stavka 1. podstavka 11. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Usvaja se Izvješće o radu Upravnog vijeća Doma zdravlja Karlovačke županije za razdoblje 1.1.2024. do 31.12.2024. godine koje se nalazi u prilogu ove Odluke i čini njezin sastavni dio.

Članak 2.

Izvješće o radu Upravnog vijeća Doma zdravlja Karlovac za razdoblje 1.1.2024. do 31.12.2024. godine iz stavka 1. ove Odluke podnosi se osnivaču – Karlovačkoj županiji sukladno članku 84. stavku 1. podstavku 11. Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.).

Članak 3.

Ova Odluka stupa na snagu danom donošenja.

**Točka 7.**

Predsjednik Upravnog vijeća daje riječ ravnateljici Doma zdravlja koja prezentira podneseni Zahtjev Ivana Mlinarića, dr. med. dent., o izdavanju suglasnosti za promjenu prostora obavljanja djelatnosti dentalne zdravstvene zaštite, a koji je dostavljen članovima Upravnog vijeća u prilogu Poziva.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju članka čl. 51. st. 2.  Zakona o zdravstvenoj zaštiti (NN br. 100/18., 125/19., 147/20., 119/22., 156/22., 33/23. i 36/24.), članka 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Daje se suglasnost za promjenu prostora obavljanja djelatnosti dentalne zdravstvene zaštite u privatnoj praksi Ordinaciji dentalne medicine Ivan Mlinarić, dr. med. dent., OIB90573008431, sa adrese Imbre Tkalca 11, Karlovac na adresu Naselje Marka Marulića 10a, Karlovac.

Članak 2.

Ova Odluka stupa na snagu danom donošenja.

**Točka 8.**

Predsjednik Upravnog vijeća daje riječ ravnateljici Doma zdravlja koja kao u dostavljenim materijalima uz Poziv iznosi potrebu ishođenja suglasnosti za zapošljavanje u Organizacijskoj jedinici Ogulin.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju Odluke vlade Republike Hrvatske o zabrani novog zapošljavanja službenika i namještenika u javnim službama (NN br. 35/2022) i čl. 19. Statuta Doma zdravlja Karlovac te članaka 4. i 25. Poslovnika o radu Upravnog vijeća Doma zdravlja Karlovačke županije, jednoglasno s pet glasova ZA donijelo sljedeću

O D L U K U

Članak 1.

Utvrđuje se potreba zapošljavanja:

* jednog doktora/ice dentalne medicine na neodređeno vrijeme za rad u ordinaciji dentalne zdravstvene zaštite na lokaciji Ogulin, Bernardina Frankopana 14, zbog odlaska iz Ustanove Đurđice Rodić, dr. med. dent..

Članak 2.

Ova Odluka stupa na snagu danom donošenja.

**Točka 9.**

Predsjednik Upravnog vijeća daje riječ ravnateljici Doma zdravlja koja iznosi da je nakon ishođenja suglasnosti Županijske skupštine Karlovačke županije na prijedlog Statuta Doma zdravlja Karlovačke županije potrebno donijeti Statut radi objave u Glasniku Karlovačke županije i upisa u Sudski registar.

Predsjednik Upravnog vijeća otvara raspravu.

Kako rasprave nije bilo, Upravno vijeće je na temelju čl. 54. stavka 1. Zakona o ustanovama (NN br. 76/93, 29/97, 47/99, 35/08, 127/19 i 151/22), članka 84. stavka 1. podstavka 1. Zakona o zdravstvenoj zaštiti (NN br. 100/18, 125/19, 147/20, 119/22, 156/22, 33/23 i 36/24), članka 6. Odluke o pripajanju domova zdravlja u Duga Resi, Ogulinu, Ozlju, Slunju i Vojniću, Domu zdravlja Karlovac i promjeni naziva Doma zdravlja Karlovac (Glasnik Karlovačke županije br. 4/24), Zaključka Županijske skupštine o davanju suglasnosti na Statut Doma zdravlja Karlovačke županije, Klasa: 024-02/25-02/4, Urbroj: 2133-01-01/01-25-21, donesenom na 27. sjednici dana 11. ožujka 2025. godine, jednoglasno s pet glasova ZA donijelo sljedeću

O D L U K U

Članak 1.

Donosi se Statut Doma zdravlja Karlovačke županije koji se nalazi u prilogu ove Odluke i čini njezin sastavni dio.

Članak 2.

Stupanjem na snagu Statuta Doma zdravlja Karlovačke županije iz članka 1. ove Odluke stavlja se izvan snage Statut Doma zdravlja Karlovac (potpuni tekst), Broj: 12-1290/19 od 25. srpnja 2019. godine.

Članak 3.

Ova Odluka stupa na snagu danom donošenja.

Po iscrpljenom Dnevnom redu rad sjednice završio je 31.3.2025. g. u 16.45 sati.

Zapisnik sastavila:

v.r. Andreja Jurković, dipl. iur.

 **PREDSJEDNIK UPRAVNOG VIJEĆA**

 **Marin Požega, mag. oec.**